**6. Veľkonočná nedeľa rok C**

*25.05.2025*

# LITURGICKÝ KALENDÁR

**26. MÁJ:** Pondelok: Sv. Filipa Neriho, kňaza. Spomienka.

**29. MÁJ:** Štvrtok: NANEBOVSTÚPENIE PÁNA. Slávnosť.

**01. JÚN:** 7. Veľkonočná nedeľa rok C.

**ČO NÁS ČAKÁ CEZ TÝŽDEŇ**

**ČAJOVŇA DNES**

Pozývame vás po sv. omši o 9.30 na nedeľnú kávu.

**MINIMO**

Nácvik detského zboru MINIMO bude v hudobnej miestnosti po sv. omši o 9.30.

**SUMMER DAY**

Nenechajte si dnes od 16.00 ujsť poobedný program pripravený pre deti a celé rodiny a nezabudnite medzi nás pozvať aj svojich priateľov a známych.

**MUCHA NA SCÉNE**

V stredu 28.5.2025 sa uskutoční posledná tohtoročná Mucha na scéne. Vo workshope sa môžete tešiť na psychológa Mateja Hrabovského, ktorý sa špecializuje na techniky mindfulnessu a pozitívnej psychológie. Miest je už len zopár, treba sa rýchlo prihlásiť na instagrame Tremonti.

**DC PRE RODINY S DEŤMI**

Od 12. do 15. 6. 2025 budú **duchovné cvičenia pre rodiny s deťmi** v penzióne Augustineum v Bardejovských kúpeľoch. Vítané sú batoľatá, ktoré ešte nezvládnu víkend bez rodičov. Prihlásiť sa môžete u Pavla Degra.

**SLÁVNOSŤ SKLADANIA VEČNÝCH SĽUBOV**

Chceme sa s vami podeliť o radosť z dvoch našich bratov koadjútorov, ktorí zložia svoje večné sľuby **30.8.2025 o 10:30** v Kostole Dobrého Pastiera v Žiline. Jedným z nich je aj náš spolubrat Michal Privarčák.

**PODPORA**

**UPRATOVANIE**

O týždeň v sobotu 31.5. upratuje rodina Tuptova a Balunova. Ďakujeme všetkým, ktorí nám takto pomáhate!

**ZBIERKA 3 PRE 3 – na prevádzku strediska**

Raz mesačne organizujeme zbierku s názvom **3 PRE 3**, ktorá slúži na pokrytie bežných nákladov nášho strediska – **energie, voda a upratovanie**.
Tieto výdavky predstavujú spolu **1 470 € mesačne**.

Zatiaľ sa darí vyzbierať približne **650 € mesačne (minulý týždeň 834 € )** – časť v zbierke v kaplnke, časť cez účet.
Zvyšok sme dopĺňali z dotácie cez DOMKU, ktorá sa však tento rok výrazne znížila**– až o 5 000 €**.

**Výdavky na údržbu** – čistiace prostriedky, hygienické potreby či materiál – **nehradíme zo zbierky**, ale zpríspevkov za požičanie telocvične, parkoviska a z individuálnych darov.

**Prosíme vás naďalej o podporu**, ktorá by nám pomohla energetické výdavky pokryť.
Zbierka 3 PRE 3 bude pokračovať **raz mesačne**. Prispieť môžete aj **online cez našu web stránku (3horky.sk/podporte-nas/)**,kde je možné graficky vidieť, koľko sa vyzbieralo.

**ZBIERKA NA STRECHU – cieľ do konca roka 2025**

Okrem bežnej prevádzky nás čaká aj väčšia výzva – **oprava strechy nad telocvičňou**.
Na tento účel chceme do konca roka 2025 vyzbierať **50 000 €**.

**Aj na tento cieľ môžete prispieť cez našu web stránku.**

Každý príspevok pomáha a veľmi si vašu pomoc vážime.

## MODLITBY

Do vašich modlitieb špeciálne zverujeme deti, ktoré budúcu nedeľu na sv. omši o 11.30 v kostole na Kalvárii prvýkrát príjmu eucharistického Ježiša, ako aj ich rodiny,  našich mladých, modlime sa aj za chorých a trpiacich a ich rodiny. Modlime sa aj za mier na Ukrajine a na Blízkom východe.